GL พุ่งเกือบ 4% รับข่าวพันธมิตรใหม่
GL พุ่งเกือบ 4% รับข่าวพันธมิตรใหม่ ล่าสุด ณ เวลา 10.12 น. ราคาอยู่ที่ 17.80 บาท บวก 0.60 บาท หรือ 3.49% สูงสุดที่ 18 บาท ต่ำสุดที่ 17.50 บาท มูลค่าซื้อขายที่ 136.96 ล้านบาท ด้าน บล.เคทีบี แนะนำซื้อเก็งกำไร GL แนวรับ 16.40-16.80 บาท แนวต้าน 18-18.60 บาท 
29 ธ.ค. 2558

ผู้สื่อข่าวรายงานว่า ราคาหุ้นบริษัท กรุ๊ปลีส จำกัด (มหาชน) หรือ GL ณ เวลา 10.12น. ราคาอยู่ที่ 17.80 บาท บวก 0.60 บาท หรือ 3.49% สูงสุดที่ 18 บาท ต่ำสุดที่ 17.50 บาท มูลค่าซื้อขายที่ 136.96 ล้านบาท ขณะที่ดัชนีตลาดหุ้นไทยโดยรวมลบ 0.60%
ด้านเทคนิค บล.ซีไอเอ็มบี (ประเทศไทย) ระบุในบทวิเคราะห์ (29 ธ.ค.) GL มีสัญญาณซื้อ แนวต้าน 18 บาทแนวรับ 17บาท และ 16.50 บาท
ด้าน บล.เคทีบี ระบุในบทวิเคราะห์ (29 ธ.ค.)แนะนำซื้อเก็งกำไร  GL  แนวรับ 16.40-16.80 บาท แนวต้าน  18-18.60 บาท  
ขณะที่ นายมิทซึจิ  โคโนชิตะ ประธานกรรมการและประธานเจ้าหน้าที่บริหาร GL ระบุว่า หลังจาก J TRUST กลุ่มการเงินประเทศญี่ปุ่นได้ลงทุนในหุ้น GL ฐานะเป็นหุ้นส่วนเชิงยุทธศาสตร์ เพื่อผนึกกำลังรุกตลาดเช่าซ้อและกิจการการเงินรูปแบบอื่นในประเทศอินโดนีเซียและตลาดอื่นๆ ในภูมิภาคอาเซียนรวมถึงยังสามารถสนับสนุนให้ GL พัฒนาธุรกิจเช่าซื้อและธุรกิจการเงินด้านอื่นๆในตลาดกลุ่มประเทศอาเซียนที่กำลังมีการเติบโตมากขึ้น การเข้าร่วมลงทุนในครั้งนี้ ทาง GL แจ้งว่าแม้การแปลงสภาพหุ้นกู้ของกลุ่ม J TRUST อาจทำให้เกิด Dilution จากจำนวนหุ้นที่เพิ่มขึ้น แต่กำไรต่อหุ้นจะไม่ลดลง เพราะธุรกิจใหม่ในประเทศอินโดนีเซีย จะสามารถสร้างผลกำไรมากยิ่งขึ้นและทำให้กำไรต่อหุ้นเพิ่มสูงขึ้นด้วย
 